b'\n_START_ARTICLE_\nUdruga Urbana desnica\n_START_SECTION_\nNaziv udruge\n_START_PARAGRAPH_\nNaziv udruge, Urbana desnica, izabran je s namjerom. Po mnogima, taj naziv je oksimoron budu\xc4\x87i da u hrvatskom dru\xc5\xa1tvu \xc4\x8desto prevladavaju predrasude kako su domoljubi neobrazovani primitivci koji promi\xc4\x8du netoleranciju i nasilje. Namjera Urbane desnice je razbiti te predrasude te dokazati kako hrvatska domoljubna populacija ne zaslu\xc5\xbeuje niti jednu od mnogobrojnih etiketa koje joj se nepravedno i neopravdano name\xc4\x87u.\n_START_SECTION_\nDjelovanje i akcije\n_START_PARAGRAPH_\nAkcija "Prazan grad" bila je jedna od prvih zna\xc4\x8dajnijih akcija udruge. Cilj akcije je bio potaknuti gra\xc4\x91ane Splita na bojkotiranje odlaska u strogo sredi\xc5\xa1te grada za vrijeme odvijanja druge gay parade, zbog protivljenja tro\xc5\xa1enju prora\xc4\x8dunskog novca na veliko policijsko osiguranje.  _NEWLINE_Udruga iza sebe ima niz uspje\xc5\xa1nih akcija u kojima poziva na lustraciju te obra\xc4\x8dun s naslije\xc4\x91em totalitarizma u Hrvatskoj, a posebice se isti\xc4\x8de niz akcija podizanja 50-metarskog transparenta sa sloganom "Olujom do Hrvatske, lustracijom do slobode" diljem hrvatskih gradova.Udruga Urbana desnica redovito sudjeluje u humanitarnim akcijama te se ogla\xc5\xa1ava prilikom slu\xc4\x8dajeva kr\xc5\xa1enja radni\xc4\x8dkih prava._NEWLINE_Tako\xc4\x91er, udruga je pokrenula projekt Hrvatski registar \xc5\xbertava totalitarizma kako bi javnosti predo\xc4\x8dila te od zaborava sa\xc4\x8duvala stradanja Hrvata u totalitaristi\xc4\x8dkim sustavima kroz 20. stolje\xc4\x87e.\n_START_SECTION_\nMagazin Buntovnik s razlogom\n_START_PARAGRAPH_\nUdruga Urbana desnica redovito izdaje internetski magazin pod nazivom Buntovnik s razlogom u kojemu donosi pregled niza tema, od Domovinskog rata do glazbe te problema mladih i urbane scene u Hrvatskoj.'